Baba kritiek ná hy in swembad val | Maroela Media
'n 17 maande oue babaseuntjie is in 'n ernstige toestand nadat hy amper Vrydagmiddag verdrink het by 'n huis in Bellville in die Wes-Kaap.
Russel Meiring, woordvoerder van ER24, het gesê die seuntjie het in die swembad geval en was glo vir 'n wyle onder die water. "Die ma het die seuntjie in die swembad gesien en onmiddellik uitgehaal."
Volgens Meiring het die ma behandeling op die seuntjie probeer toepas voordat sy met hom na 'n dokter gejaag het. "Paramedici het by die personeel by die spreekkamer behandeling oorgeneem en die seuntjie na die Tygerberg-hospitaal geneem vir verdere mediese sorg."
Meiring het gesê die presiese omstandighede rondom die voorval is nog nie duidelik nie.
Ag foeitog, hoop nie die kind het blywende skade opgedoen nie. Sterkte aan die gesin.
Wa is di safty net dis die eerste ding wat jy het as jy n swembad het
As 1000'e mense met 'n swembad sonder behoorlike beveiliging net dink hoe maklik 'n ongeluk kan gebeur en die gevolge daarvan, sal hulle vandag se kosgeld gebruik om die swembad te beveilig. In baie gevalle kom spyt te laat………